Rezoluta 68/262 e Asamblesë së Përgjithëshme të Kombeve të Bashkuara

Rezoluta 68/262 e Asamblesë së Përgjithshme të Kombeve të Bashkuara u miratua më 27 mars 2014 në sesionin e gjashtëdhjetë e tetë të Asamblesë së Përgjithshme të Kombeve të Bashkuara në përgjigje të aneksimit rus të Krimesë dhe titullohet "Integriteti territorial i Ukrainës". Rezoluta jo-detyruese, e cila u mbështet nga 100 shtete anëtare të Kombeve të Bashkuara, pohoi angazhimin e Asamblesë së Përgjithshme për integritetin territorial të Ukrainës brenda kufijve të saj të njohur ndërkombëtarisht dhe theksoi pavlefshmërinë e Referendumit të vitit 2014 të Krimesë. Njëmbëdhjetë shtete votuan kundër rezolutës, 58 abstenuan, dhe 24 shtete nuk morën pjesë në votim.

Rezoluta u prezantua nga Kanadaja, Kosta Rika, Gjermania, Lituania, Polonia dhe Ukraina. Miratimi i rezolutës u parapri nga përpjekjet e pasuksesshme të Këshillit të Sigurimit të Kombeve të Bashkuara, që zhvilloi shtatë seanca për të adresuar krizën e Krimesë dhe që u ndeshën me veton e Rusisë.

Shiko edhe 
 Kombet e Bashkuara

 Burimet e të dhënave 

Kategoria:Organizata e Kombeve të Bashkuara